En els dies que segueixen, els grups armats multipliquen els atemptats. El 22 de juliol de 1946, l"Irgun" fa esclatar una bomba a l'Hotel King David que protegeix la secretaria del Govern britànic de Palestina. El recompte deixa 91 víctimes, 28 britànics, 17 jueus i 41 àrabs, la majoria civils. L'atac va ser planificat pel comitè X, però la "Haganà" va demanar finalment d'anul·lar l'operació de cara a la possibilitat de víctimes civils. L"Irgun" va mantenir l'operació. L'atac va ser dut a terme per Yosef Avni, un membre del "Betar", que participarà en la Massacre de Deir Yassin del 9 d'abril de 1948, i Yisrael Levi. Un missatge telefònic adverteix el consolat francès i el diari "Jerusalem Post" 25 minuts abans de l'explosió. Un altre missatge d'advertència és donat a l'hotel poc temps abans de l'explosió, el que negaran molt de temps les autoritats britàniques. L"'Irgun" reivindica immediatament l'atemptat, afirmant no haver tingut la intenció de provocar morts. Menahem Begin relata aquest episodi en un llibre autobiogràfic aparegut en 1978.